ജൂനിയര് ചിരുവിന്റെ ജന്മദിനം ആഘോഷമാക്കി മേഘ്ന തെന്നിന്ത്യന് താരം മേഘ്നയുടേയും അന്തരിച്ച കന്നട നടന് ചിരഞ്ജീവി സര്ജയുടെയും മകനാണ് റയാന് രാജ് സര്ജ . അച്ഛനമ്മമാരെ പോലെ റയാനും ഇന്ന് താരമാണ്. റയാന്റെ വിശേഷങ്ങള് അറിയാന് ആരാധകര് ഏറെയാണ്. കുഞ്ഞിന്റെ എല്ലാ വിശേഷങ്ങളും മേഘന ആരാധകര്ക്കായി പങ്കു വെക്കാറുമുണ്ട്. കുഞ്ഞു റയാന്റെ ഒന്നാം പിറന്നാള് ആയിരുന്നു ഇന്നലെ . കുടുംബത്തിനും സുഹൃത്തുക്കള്ക്കും ഒപ്പമായിരുന്നു മേഘന റയാന്റെ പിറന്നാള് ആഘോഷിച്ചത്. അനിമല് തീമിലുള്ള പിറന്നാള് ആഘോഷമായിരുന്നു മേഘ്ന ഒരുക്കിയിരുന്നത്. ബെംഗളൂരുവില് നടന്ന ജന്മദിന പാര്ട്ടിയില് മേഘനയുടെയും ചിരഞ്ജീവിയുടെയും കുടുംബാംഗങ്ങളും സുഹൃത്തുക്കളും പങ്കെടുത്തു. സിനിമരംഗത്തു നിന്നും പന്നഗ ഭരണ, പ്രജ്വല് ദേവരാജ് തുടങ്ങിയവരും കുഞ്ഞു ചീരുവിന് ആശംസകള് നേരാന് എത്തിയിരുന്നു. 1 2 നീയാണ് ഞങ്ങളുടെ ലോകം, സന്തോഷം, ഞങ്ങളുടെ എല്ലാം, ചീരു, നമ്മുടെ കുഞ്ഞു രാജകുമാരന് ഒന്നാം പിറന്നാള്. നീ ഇത്ര വേഗം വലുതായെന്ന് എനിക്ക് വിശ്വസിക്കാനാവുന്നില്ല. പ്രിയപ്പെട്ട മകനെ നിന്നെ ഞങ്ങള് സ്നേഹിക്കുന്നു. നിനക്ക് പിറന്നാള് ആശംസകള്, മകന് ആശംസകള് നേര്ന്ന് മേഘ്ന കുറിച്ചതിങ്ങനെ. ഒരിടവേളയ്ക്ക് ശേഷം, സിനിമയിലേക്ക് മടങ്ങി വരുന്ന വിശേഷം മേഘ്ന കഴിഞ്ഞ ദിവസം സോഷ്യല് മീഡിയയിലൂടെ അറിയിച്ചിരുന്നു. നവാഗതനായ വിശാല് സംവിധായകനായ ത്രില്ലര് മൂവിയിലൂടെയാണ് മേഘ്ന സിനിമയിലേക്ക് തിരിച്ചെത്തുന്നത്. മറ്റൊരു ദിവസത്തിനും ഇതിനേക്കാള് മികച്ചതാക്കാന് കഴിയില്ല. മറ്റൊരു ടീമിനും ഇത് സാധിക്കില്ല. ഇന്ന് നിങ്ങളുടെ ജന്മദിനമാണ്. ഞങ്ങളുടെ സ്വപ്നവും. ഇത് നിങ്ങള്ക്കുള്ളതാണ് ചീരു. പന്നയില്ലെങ്കില് ഞാന് ഇതിനെക്കുറിച്ച് ചിന്തിക്കുമോ എന്ന് പോലും എനിക്കറിയില്ല. ഇനി ക്യാമറ, റോളിങ്ങ്, മേഘ്ന കുറിച്ചതിങ്ങനെ. ചിരുവിന്റെ ജന്മദിനത്തോട് അനുബന്ധിച്ച് നടത്തിയ ഒരു സ്പെഷല് ഫോട്ടോഷൂട്ടിന്റെ ചിത്രങ്ങളും മേഘ്ന പങ്കുവച്ചിരുന്നു. രാജകുമാരിയെ പോലെ അണിഞ്ഞൊരുങ്ങി പ്രിയപ്പെട്ടവന്റെ ചിത്രം വരയ്ക്കുന്ന മേഘ്നയെ ആണ് ചിത്രങ്ങളില് കാണുക. മേഘ്ന വരയ്ക്കുന്നത് ചിരജ്ഞീവിയുടെ ചിത്രം തന്നെയാണ്. നീയാണ് ഞങ്ങള്ക്കെല്ലാം കുഞ്ഞു റയാന് പിറന്നാള് ആശംസകളുമായി മേഘ്ന